Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 838

2. A vendéglátás-idegenforgalom szakmai alapozó oktatás célja A szakiskolában a 10. évfolyamokon a szakmai alapozó elméleti és gyakorlati oktatás keretében a vendéglátás-idegenforgalom szakmacsoportban a szakmai alapozó ismeretek elsajátítása, az alapkészségek fejlesztése folyik. A szakmai alapozó oktatás motiválhatja a tanulókat a választandó szakmáik megismerésére; képességeik, készségeik kipróbálására, elősegítve döntésüket a megalapozott pályaválasztásban. A szakmai alapozó oktatás: – biztosítson lehetőséget a szakmacsoport fontosabb munkaköreiben szükséges magatartási formák megismeréséhez, – segítse elő a tanulási és a szakmai motiváció fejlesztését, megerősítését, – biztosítson olyan feltételeket, tevékenységeket, amelyek elősegíthetik azt, hogy a tanulók kipróbálhassák képességeiket, és elmélyedhessenek a szakmai érdeklődésüknek megfelelő vendéglátási területeken, 2006/79/II. szám – adjon lehetőséget a tanulóknak a képzés során megszerzett tapasztalataik rendszerezésére, értékelésére, elemzésére, – segítse a logikai gondolkodás képességének, az ok-okozati alapösszefüggések felismerésének a kialakulását, – készítse fel a tanulókat az önálló és a csoportban történő munkavégzésre, – segítse a tanulókat a leendő szakmájuk kiválasztásában, – adjon lehetőségét a tanulóknak arra, hogy a szakmai tevékenységekkel kapcsolatban tudatos, felelősségteljes magatartás alakuljon ki, – alakítsa ki a tanulókban a pontos, minőségi munkavégzés igényét, a környezettel szembeni felelősségérzetet, – hozza felszínre és fejlessze a tanulók beleélő képességét, – fejlessze ki a tanulók problémakezelő képességét és kreativitását, – segítse a tanulóknak az új osztály (iskola) közösségbe történő beilleszkedését, valamint azon személyi attitűdök kialakítását, amelyek a társadalmi együttélés folyamán, illetve a vendéglátási területen kiemelten fontosak, – járuljon hozzá ahhoz, hogy a tanulók pozitív élményeken alapuló és eredményes munkát végezhessenek majd a választott vendéglátási életpályájukon, – segítse elő a személyre szabottabb szakmaválasztást, fokozódjon a tanulóknak a szakma iránti elkötelezettségük, valamint kapjanak tágabb képet az egyes vendéglátási szakmák munkaterületeiről, tevékenyégi köreiről.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes